User:Drsyedshaifzaidi

= ڈاکٹر سید شفیق الرحمٰن = آپ کا مکمل نام سید شفیق حسین بن فیاض محمد زیدی بن عبدالعزیز زیدی ہے۔

= خاندانی پس منظر = ڈاکٹر صاحب زیدی خاندان سے تعلق رکھتے ہیں۔جبکہ آپ کا ننِہال نقوی خاندان ہے۔ زیدی خاندان کا انساب زید بن علی زین العابدین بن الحسین رحمتہ اللہ علیہ کی طرف ہوتا ہے۔اور نقوی خاندان علی نقی بن محمد تقی بن علی رضا بن موسیٰ کاظم بن امام جعفر صادق بن محمد باقر بن امام زین العابدین کی طرف منسوب ہوتا ہے ۔

ہندوستان ضلع انبالہ سے ہجرت کے بعد آپ کا خاندان ضلع خانیوال میں قصبہ سرائے سدھو میں مقیم ہوا۔

= پیدائش = ڈاکٹر سید شفیق الرحمن حفظہ اللہ کی پیدائش مورخہ 1955-5- 20 کو پاکستان کے صوبہ خیبر پختونخواہ کے شہر صوابی  میں ہوئی۔

= ابتدائی تعلیم = ابتدائی تعلیم گورنمنٹ ہائی سکول سرائے سدھو میں حاصل کی۔آپ بچپن ہی سے مذہبی مزاج رکھتے ہیں ۔آپ کے والد نے سرائے سدھو ضلع خانیوال میں ابتدائی قرانی ناظرہ تعلیم  کے حصول کے لیے حافظ مقصود صاحب کے پاس  بھیجنا شروع کیا ،جو کہ ایک دیوبندی مسجد کے امام تھے۔

تلاوت قرآن کے دوران حافظ صاحب نور و بشر، علم غیب اور توحید کی مختلف آیات کی نشاندہی کیا کرتے تھے ۔ آپ چونکہ سید خاندان سے تعلق رکھتے ہیں والد زیدی اور والدی نقوی تھیں ۔ خاندان میں سب بریلوی اور چند ایک شیعہ تھے، اس وجہ سے حافظ صاحب ناظرہ پڑھاتے ہوئے ان آیات کا ترجمہ بھی سنا دیا کرتے تھے اس طرح گیارہ سال کی عمر میں ہی اللہ نے شرک و کفر سے بچنے کی توفیق عطا فرمائی۔

= بچپن میں مسلک دیوبند سے وابستگی = سرائے سدھو میں ہی ایک دیوبندی شاعر اللہ دتہ نشتر ہوا کرتے تھے ،آپ بچپن میں والد صاحب سے چھپ کر ان کے ساتھ دیوبندی علماء کرام کو سننے جایا کرتےتھے جن میں عبدالشکور دینپوری اور دوست محمد قریشی رحمہم اللہ ان کے پسندیدہ خطیب تھے  آپ نے  ان کی تقاریر سننے کے لیے گیارہ بارہ سال کی عمر میں دس دس کلومیٹر پیدل سفر بھی کیا اور واپسی پر والد صاحب سے سے سخت سرزنش بھی ہوتی۔

سن 1969 میں میٹرک کی تعلیم حاصل کرنے کے لیے ملت ہائی سکو ل کچہری روڈ ملتان میں جماعت اسلامی کا قائم کردہ ادارہ میں داخلہ لیا ۔جہاں خاندانی دباؤ سے آزاد ہو کر علماء دیوبند کو سننے کا موقع ملا ۔ عبدالشکور دینپوری صاحب مسجد اہلسنت نواں شہر ملتان میں خطبہ جمعہ دیا کرتے تھے ان کے پیچھے باقاعدگی اور شوق سے جمعہ پڑھنے جایا کرتے تھے اور وہ بھی ڈاکٹر صاحب سے بہت محبت کیا کرتے تھے ۔بعض اوقات اپنے خطاب سے پہلے سٹیج پر بلاتے اور ڈاکٹر صاحب سے سیرت رسول پر ایک مختصر سی تقریر لوگوں کو سنواتے ۔ دیوبند علماء سے یہ تعلق سن 1976 تک رہا ۔

= مسلک اہل حدیث سے وابستگی: = سن 1976 میں میڈیکل کی تعلیم حاصل کرنے کے لیے قائد اعظم میڈیکل کالج بہاولپور میں داخلہ ملا ۔ آپ کو ایک دفعہ پروفیسر حافظ عبداللہ بہاولپوری رحمتہ اللہ علیہ کا خطبہ سننے کا موقعہ ملا ۔ ان کے جمعہ میں توحید و سنت کا بیان اور اہلحدیثوں کے امتیازی مسائل کے ذکر کے ساتھ فکر آخرت کا بیان خوب ہوا کرتا تھا ۔ حافظ صاحب ان مسائل کو اللہ اور اس کے رسول کی محبت کے ساتھ جوڑا کرتے تھے۔ ڈاکٹر صاحب کو حافظ صاحب رحمہ اللہ کے دلائل پسند آئے ۔علماء دیوبند سے جب بھی ان اختلافی مسائل کے دلائل کے بارے میں گفتگو ہوتی تو جواب دینے گریز کرتے ۔ اس سلسلے میں ڈاکٹر شفیق الرحمن صاحب پروفیسر مولانا محمد احمد اسلامیہ یونیورسٹی بہاولپور، مولانا عبدالوہاب اور مولانا جمشید صاحب رائے ونڈ سے ملے مگر ان کے دلائل ڈاکٹر صاحب کو  مطمئن نہ کر سکے اس طرح توحید اور سنت کے ساتھ آپ کا تعلق بڑھتا چلا گیا۔

= کنبہ کا دین کی طرف رحجان = ڈاکٹر صاحب فرماتے ہیں کہ سن 1976 ہی میں کوشش کر کے میں نے اپنے چھوٹے بھائی سید طالب الرحمن کو توحید و سنت کے قریب کرنے کے لیے کوشش شروع کی اور ان کو بھی مسجد اہل حدیث شکار پوری گیٹ میں رہائش رکھنے پر مجبور کیا ۔ اللہ کے فضل اور حافظ عبداللہ صاحب کی محنت کی بدولت طالب بھائی بھی توحید و سنت سے قریب ہوئے ۔ اب ہم دونوں نے مل کر اپنے گھر میں کام شروع کیا ۔ سید طیب الرحمن اور سید توفیق الرحمن کو حفظ کے لیے حافظ مقصود صاحب کے پاس حفظ کے لیے داخل کیااور سید توصیف الرحمن راشدی سمیت سب بہن بھائیوں پرمحنت کی۔ الحمدللہ سب کے سب توحید و سنت پر عامل ہوئے ۔ گھر میں سب سے پہلے والدہ اور نانی اماں نے مسلک اہل حدیث قبول کیا۔ ابا جی  کی شدید مخالفت کے باوجود اللہ کے فضل سے گھر کا پورا ماحول بدلا۔آخر کار والد صاحب بھی عامل قرآن و سنت ہوئے اللہ تعالیٰ نے انہیں اچھی موت عطا کی سن 2000 میں حج کرنے کے بعد برین ہیمرج ہوا ۔ جہازکے سفر میں تھوڑا سا افاقہ ہوا تو ان کی زبان سے اللہھم انک عفوا تحب العفوا فعفوا عنی کے الفاظ جاری ہوئے اور پاکستان آ کر 4 دن بعد وفات پائی ۔

حق کی تلاش:
سن 1980 سے 83 تک سید مسعود احمد امیر جماعت المسلمین کراچی کی جماعت میں شامل رہا ۔لیکن اس عرصے میں ان کا تکفیری ذہن مطمئن نہ کر سکا اور دوبارہ حافظ صاحب کے ساتھ تعلق مضبوط ہوا۔

دینی تعلیم:
میڈیکل کی تعلیم کے دوران مسجد اہل حدیث شکارپوری گیٹ بہاولپور میں دو سال تک رہائش رکھی تاکہ دینی علوم حافظ عبداللہ صاحب سے پڑھ سکوں ۔اور الحمد للہ قرآن مجید کی تفسیر اور مشکوۃ المصابیح حافظ عبداللہ بہاولپوری رحمہ اللہ سے پڑھی۔ اس کے بعد پاکستان میں مختلف علماء سے سیکھنے کے مواقع ملتے رہے۔

2002 میں سعودیہ عرب جانے کا موقع ملا اور وہاں المکتب التعاونی للدعوۃ والارشاد البدیعہ ریاض میں پڑھنے کا موقع ملا ۔ خصوصا انڈین اور نیپال کے علماء جن میں خاص کر اسد اللہ مدنی اور ابو مکرم عبدالجلیل  حفظہم اللہ سے باقاعدہ دین سیکھنے کا موقع ملا ۔ اہل سنت کے منہج سے صحیح تعارف انہی اساتذہ کی وجہ سے حاصل ہوا ۔پھر کچھ عرصہ اسی جالیات میں بطور مدرس پڑھانے کا موقع بھی ملا للہ الحمد ۔ عرب علماء کے خطبات جمعہ اور دروس خاص کر الشیخ عبدالعزیز الترکی جو کہ عبدالمحسن الترکی کے بھائی تھے کے دروس سننے کا موقعہ ملا اور حقیقت یہ ہے کہ عرب علماء کی تربیت ہی کی بنا پر آج افراط و تفریط سے بچ کر سلف صالحین کا منہج سمجھ آیا۔ یہاں یہ ذکر بھی ضروری ہے کہ سن 1985 سے لے کر آج تک اپنے بھائی ڈاکٹر شجاع اللہ حفظہ اللہ سے ایک دینی تعلق رہا ہے اور ہر موڑ پر ان کی فکری رہنمائی نے صراط مستقیم پر چلنے کا موقع دیا ہے ۔ تصوف اور پھر جمہوریت کی گمراہیوں کے رد میں حسب استطاعت ہمیں اس معاشرہ میں کام کرنے کا موقعہ ملا وہ انہی کی فکری رہنمائی کا نتیجہ ہے ۔

= تدریس =

تحریری خدمات:
ڈاکٹر صاحب نے چند کتب تالیف کیں ہیں جن میں :

1۔ تجدید ایمان ہے جس میں توحید کی اہمیت و اقسام شرک کا رد ، اہل شرک کے دلائل کا قرآن مجید اور احادیث رسول کے حوالوں سے مزین شافی جواب ہے۔

2۔ تصوف کے رد میں حب رسول اہمیت ، تقاضا ، غلو جس میں رسول اللہ ﷺ سے محبت کی اہمیت کے ساتھ ۔ عشق رسول کے دعویداروں کی ان تحریرات کا رد بھی ہے جس میں انہوں نے بظاہر عشق رسول کے جذبات ابھار کر محمد کریمﷺ کی سب سے محبوب شئ یعنی توحید کی مخالفت اور رسول اللہ ﷺ کی سب سے ناپسندیدہ شیئ یعنی شرک کو اصل دین ثابت کرنے کی کوشش کی ۔

کتاب ھذا پر فضیلۃ الشیخ اسد اللہ عثمان مدنی حفظہ اللہ فاضل مدینہ یونیورسٹی مترجم وزاۃ الشوون الاسلامیۃ الریاض نے نظر ثانی بھی فرمائی ہے ۔

3: طاغوت پہچان حکم برتاو ۔ جو کہ شیخ عبدالمنعم مصطفی حلیمہ ابو بصیر الطرطوسی کی کتاب الطاغوت کی تلخیص و تسہیل ہے ۔ جس میں طاغوت کی پہچان کے ساتھ ساتھ طاغوت سے کفر کا طریقہ کی تفصیل بیان کی گئی ہے ۔ جس کا تیسرا ایڈیشن شیخ الحدیث محمد رفیق اثری ۔ شیخ الحددیث دارالحدیث محمدیہ جلال پور پیروالا ضلع ملتان کے مقدمے کے ساتھ شائع ہو چکا ہے۔ اس اڈیشن کی خاص خوبی یہ ہے کہ اس مسئلہ پر اٹھنے والے اعتراضات و شبہات کا مدلل جواب اس میں موجود ہے

4۔ نماز نبوی جو کہ صحیح احادیث کی روشنی میں رسول اللہ ﷺ کی نماز کا مکمل طریقہ اور نماز کی جملہ تفصیلات موجود ہیں اور صرف احادیث صحیحہ سے استدلال کیا گیا ہے ۔ الحمدللہ مکتبہ دارالسلام نے بھی نماز نبوی کا تیسرا ایڈیسن شائع کیا جس کی تحقیق و تخریج حافظ زبیر علی زئی رحمہ اللہ نے کی اور حافظ صلاح الدین یوسف رحمہ اللہ اور عبدالصمد رفیقی نے اس کی تصحیح و تنقیح کی،الحمداللہ چھٹا اڈیشن محمد پبلشر اسلام آباد شائع کر رہا ہے اور اس اڈیشن کی خاص خوبی یہ ہے کہ اس میں الجنۃ الدائمہ سعودیہ عرب کے فتاویٰ کو خاص اہمیت دی گئی ہے اور شیخ ناصر الدین البانی رحمہ اللہ کی سلسلۃ الاحادیث الصحیحہ کی روشنی میں اس میں اضافہ کیا گیا ہے ۔ جس سے یہ کتاب بہت زیادہ مفید ثابت ہوئی ہے

۵۔ کبیرہ گناہ۔ اس کتاب میں 100 کبیرہ گناہ جمع کیئے گئے ہیں اور شیخ اسداللہ عثمان حفظہ اللہ نے اس کی نظر ثانی فرمائی ہے

6۔ اہل سنت کا منہج تعامل ۔ اس کتاب میں منہج سلف کی اہمیت ، بدعت مکفرہ اور غیر مکفرہ کی تقسیم کے ساتھ ان کے حاملین سے تعامل کا تذکرہ کیا گیا ہے اور فقہی مسائل میں اختلاف کی شرعی حیثیت بیان کی گئی ہے ۔ اس کتاب کی تقدیم شیخ القرآن عبدالسلام رستمی رحمہ اللہ ، فضیلۃ الشیخ ڈاکٹرعبدالرشید اظہر رحمہ اللہ ، شیخ الحدیث عبدالعزیز نورستانی اور دیگر علماء نے کی ہے۔

طوالت کے سبب کچھ کتابوں کے نام ہی پر اکتفاء کیا جا رہا ہے ۔ جن میں 7۔ جمہوریت دین جدید،8 طائفہ منصورہ ۔9۔ نواقض اسلام ،10 شروط لا الہٰ الا اللہ، 11۔ نظریہ توحید وجودی اور ڈاکٹر اسرار ۔12۔اسلامی آداب زندگی۔ ہیں

ان کتابوں کی تیاری میں عرب علما ء کی تحریرات سے خوب استفادہ کرنے کی کوشش کی گئی ہے ۔ اللہ تعالیٰ قبول فرمائے۔ آمین۔

یوٹیوب چینل:
یوٹیوب چینل پر خطباتِ جمعہ، تفسیرِ قران اور مختلف موضوعات پر ویڈیوز دیکھ سکتے ہیں۔